L'alumnat elianer converteix residus en aprenentatge amb tallers de reciclatge
02 de maig de 2025

Durant el mes d'abril, coincidint amb la celebració del mes del llibre, l'Ajuntament de l'Eliana ha promogut tallers de reciclatge en els centres escolars públics del municipi, combinant la consciència mediambiental i el correcte reciclatge amb el foment de la lectura i la creativitat i sota el títol de 'El món és la nostra casa'.

A través d'activitats pràctiques i participatives, més de 1.000 alumnes de primària han aprés a separar correctament els residus en origen, reutilitzar materials i adoptar nous hàbits per a fer de l'Eliana un municipi amb més futur i més sostenible.

Amb aquesta iniciativa, l'Ajuntament reafirma el seu compromís amb una educació integral que forme en valors, impulse la lectura i sensibilitze sobre la importància de cuidar el nostre entorn des d'edats primerenques, tant a casa com als col·legis.